**Zmluva o poskytovaní služieb č. 05/2016**

**uzavretá podľa § 269 ods. 2 Obchodného zákonníka (**ďalej len **,,zmluva“**)

uzatvorená medzi zmluvnými stranami (ďalej len **„zmluvné strany“**):

1. **Objednávateľ:**

Obchodné meno: Gymnázium a ZŠ Sándora Máraiho s vyuč. jaz. maďarským

Zastúpený: Mgr. Eva CSURKÓ, riaditeľka školy

Sídlo: Kuzmányho č. 6, 041 74 Košice

IČO: 00 161 004

DIČ: 202 076 2392

Číslo účtu: SK 12 8180 0000 0070 0018 7225, Štátna pokladnica

Email: csurko@maraigimi.sk

(ďalej len **„objednávateľ“**)

1. **Poskytovateľ :**

Obchodné meno: Drahoslava Juhásová – Detská rekreácia

Zastúpený: Drahoslavou Juhásovou konateľ spol.

Sídlo: Hutnícka č. 01, 040 01 Košice

IČO: 377 343 93

DIČ: 102 578 98 20

Číslo účtu: SK 63 0200 000000 1583975057, VÚB, a.s.

Email: ckdetskarekreacia@centrum.sk

(ďalej len **„poskytovateľ“**)

za týchto podmienok:

**I. Úvodné ustanovenia a vyhlásenia**

1. **Drahoslava Juhásová – Detská rekreácia** je sprostredkovateľom ubytovania a stravovania **v Penzióne Jánošík, Ždiar 508, 059 55  Ždiar** (ďalej len **,,penzión Jánošík“**), ktorá zvíťazila ako úspešný kanditát v rámci verejného obstarávania zákazky s nízkou hodnotou podľa § 117 zákona 343/2015 Z.z. ukončeného dňa 15.12.2016.

2. Sprostredkovateľ prehlasuje, že je v prevádzkových možnostiach poskytnúť ubytovacie kapacity a súvisiace služby pre objednávateľa v takej kvantite a kvalite, aby mohol byť riadne splnený účel tejto zmluvy.

**II. Účel zmluvy**

1. Účelom tejto zmluvy je zabezpečenie ubytovania (ďalej len **,,ubytovanie“**) a súvisiacich služieb (ďalej len **„súvisiace služby“**) pre účastníkov lyžiarskeho výcviku (ďalej len LV) organizovanej objednávateľom (ďalej len **„účastníci LV“**) a pracovníkov objednávateľa zabezpečujúcich organizáciu a priebeh LV (ďalej len **„pracovníci“**, alebo tiež **„pedagogický dozor“**), a tiež vyťaženie ubytovacích kapacít penzióna Jánošík v rozsahu stanovenom touto zmluvou objednávateľom v rozhodnom čase.
2. Súvisiacimi službami sa na účely tejto zmluvy rozumejú služby, ktoré penzión Jánošík bežne poskytuje ako súčasť svojich služieb, a to v rozsahu ustanovenom v ďalšom texte tejto zmluvy a to:

**Zabezpečenie lyžiarskeho výcviku**

-**Ubytovanie 5 noci**, 6 kalendárnych dní priamo v penzióne (nástup v nedeľu na obed s poskytnutím polievky a odchod v piatok s poskytnutím obeda )

-**Strava 3x denne (raňajky, obed, večera) + pitný režim**

**Cena: 124,00 € s DPH / pre študenta do 15 rokov**

**Cena : 129,00 € s DPH / pre študenta nad 15 rokov**

**V cene je zahrnuté:**

5x ubytovanie v 4 lôžkových izbách s vlastným sociálnym zariadením, 3x denne strava + pitný režim / poistenie insolventnosti, skibus k vlekom (ráno odvoz, po obede dovoz, počas 6 dní)

**III. Predmet zmluvy a Osobitné dojednania**

1. **Predmetom zmluvy je záväzok sprostredkovateľa poskytnúť ubytovanie a súvisiace služby**v rozsahu a kvalite uvedenej v tejto zmluve a záväzok objednávateľa zabezpečiť na svoju zodpovednosť naplnenosť  penzióna Jánošík v rozhodnom čase účastníkmi LV tak, aby boli splnené všetky podmienky uvedené v tejto zmluve.
2. Objednávateľ sa zaväzuje zabezpečiť, že **v rozhodnom čase, t.j. od 12.02.2017 – do 17.02.2017**, bude predpokladaných 72 ubytovaných platiacich účastníkov LV, 5 neplatiacich pedagógov a 1 zdravotník (ďalej len **„rozhodný čas“**), bude v penzióne Jánošík.
3. Zmluvná tolerancia počtu platiacich účastníkov LV je +/- 10% účastníkov „LV“. V prípade, že nedôjde k naplneniu takto dohodnutej kapacity, je objednávateľ povinný zaplatiť zmluvnú pokutu vo výške doplatku ceny za ubytovanie tak, ako by tieto kapacity naplnené boli, t. j. aby v turnuse bola zaplatená cena ubytovania v dohodnutej tolerancii. Nakoľko účastníkmi LV sú neplnoleté deti, sprostredkovateľ sa tiež zaväzuje poskytnúť ubytovanie aj pre pedagogický dozor, a to tak, aby bola splnená podmienka, že pre **13 účastníkov LV vykonáva pedagogický dozor 1 osoba**. Osobám vykonávajúcim pedagogický dozor poskytne sprostredkovateľ **ubytovanie zdarma**, a to v počte **1 osoba vykonávajúca pedagogický dozor na 13 účastníkov LV**. V prípade, že nebude možné zachovať uvedený pomer (počet detí nebude deliteľný 13), pre účely poskytnutia bezplatného ubytovania pre osoby zabezpečujúce dozor sa počet detí zaokrúhli na celé desiatky smerom nadol.
4. Sprostredkovateľ sa zaväzuje rezervovať ubytovacie priestory pre objednávateľa v penzióne Jánošík v rozsahu podľa predchádzajúcich bodov tohto článku zmluvy, a to za odplatu dohodnutú v tejto zmluve.
5. Nástup do zariadenia je možný **od 10,00 hod., pobyt začína 12.02.2017** obedom (polievka) **Odchod zo zariadenia 17.02.2017** v popoludňajších hodinách (uvoľnenie izieb do 10,00 hod), **pobyt končí obedom**.

**IV. Odplata za poskytnuté služby a platobné podmienky**

1. Zmluvné strany sa dohodli na odplate (cene) za poskytnutie ubytovania a súvisiacich služieb vo výške 124 € sDPH za 5 noci (6 dní) pobytu za študenta do 15 rokov a 129 s DPH € za 5 nocí (6dní) pobytu za študenta nad 15 rokov. Týmto nie je dotknuté ustanovenie bodu 3 predchádzajúceho článku, t.j. za 13 platiacich detí bude jednej osobe vykonávajúcej pedagogický dozor poskytnuté ubytovanie a stravovanie zdarma.
2. Sprostredkovateľ vystaví objednávateľovi vyúčtovaciu faktúru za poskytnuté ubytovanie a súvisiace služby po uskutočnení pobytu a objednávateľ ju následne uhradí.
3. Objednávateľ prehlasuje, že požiadal od MŠSR príspevok na kurzy pohybových aktivít v prírode a na školy v prírode na rok 2017 pre účastníkov pobytu ktorý je predmetom tejto zmluvy.
4. Objednávateľ sa zaväzuje do **10.02.2017** zaplatiť zálohu vo výške 20 €/študent z celkovej ceny respektíve podľa príspevku MŠVVaŠ SR a doplatok najneskôr do **20.02.2017** respektíve podľa aktuálneho počtu zúčastnených žiakov pri zachovaní článku 3 bod 3 tejto zmluvy (ďalej len **„úhrada“**).
5. Úhrada bude použitá ako zábezpeka v prospech sprostredkovateľa v prípade porušenia zmluvných povinností objednávateľom uvedených v čl. V. ods. 2 tejto zmluvy.
6. V prípade, že sprostredkovateľovi vznikne nárok a objednávateľovi povinnosť na zaplatenie zmluvnej pokuty podľa čl. III. ods. 3 tejto zmluvy, sprostredkovateľ je oprávnený na jej zaplatenie použiť Úhradu, resp. jej časť zodpovedajúcu výške nároku na zmluvnú pokutu.
7. Sprostredkovateľ je oprávnený použiť úhradu aj na zaplatenie náhrady vzniknutej škody, ktorá mu vznikla porušením povinností objednávateľa podľa čl. VI. tejto zmluvy, a to do výšky vzniknutej škody. V prípade, že zaplatená úhrada nepostačuje na zaplatenie náhrady vzniknutej škody, je objednávateľ povinný uhradiť sumu prevyšujúcu sprostredkovateľom použitú úhradu, a to v súlade s čl. VI. ods. 2 tejto zmluvy.
8. V prípade, že sprostredkovateľovi nevznikne nárok na použitie úhrady, resp. jej časti podľa ods. 4, 5 alebo 6 tohto článku zmluvy alebo podľa čl. VII. ods. 2 tejto zmluvy, použije sprostredkovateľ zábezpeku resp. jej nepoužitú časť na čiastočnú úhradu poslednej ním vystavenej faktúry, t.j. faktúry za turnus podľa tejto zmluvy.

**V. Práva a povinnosti zmluvných strán**

1. **Sprostredkovateľ je povinný** poskytnúť ubytovanie pre účastníkov LV v rozsahu a kvalite ustanovenej touto zmluvou.
2. **Objednávateľ je povinný:**

* zabezpečiť účastníkov LV podľa rozpisu bodu III. odseku 2. pre ubytovanie v penzióne Jánošík pre uvedený turnus v rozhodnom čase,
* zabezpečiť zachovávanie poriadku a čistoty v priestoroch penzióna Jánošík, ako aj zabezpečiť správanie účastníkov LV a pedagogického dozoru tak, aby nedošlo k obmedzovaniu a rušeniu ďalších návštevníkov penzióna Jánošík, alebo jeho ďalších zariadeniach nad primeranú mieru,
* zaplatiť za poskytnuté ubytovanie a súvisiace služby sprostredkovateľovi riadne a včas podľa rozpisu bodu IV. odseku 3.

1. **Objednávateľ nesmie** bez písomného súhlasu sprostredkovateľa vykonávať v ubytovacích priestoroch ani iných priestoroch penzióna Jánošík žiadne zmeny.

**VI. Zodpovednosť za škodu**

1. Objednávateľ vyhlasuje, že bol oboznámený s vnútorným poriadkom penzióna Jánošík a sú mu známe práva a povinnosti osôb ubytovaných v tomto zariadení a zároveň je povinný o tomto poriadku poučiť všetkých účastníkov LV a najmä pedagogický dozor, ktorí budú ubytovaní v penzióne Jánošík v opačnom prípade zodpovedá sprostredkovateľovi za škodu spôsobenú porušením tejto povinnosti.
2. Objednávateľ zodpovedá sprostredkovateľovi za škodu spôsobenú účastníkmi LV alebo pedagogickým dozorom a zaväzuje sa túto škodu v plnej výške nahradiť, ibaže preukáže, že porušenie povinností bolo spôsobené okolnosťami vylučujúcimi zodpovednosť, podľa § 374 ods. 1 Obchodného zákonníka.
3. Škodou sa rozumie najmä akékoľvek poškodenie, zničenie či odcudzenie vecí alebo zariadenia patriaceho ubytovateľovi, nachádzajúceho sa v penzióne Jánošík a jeho areáli.
4. Náhradou škody sa rozumie preplatenie nákladov, ktoré boli účelne vynaložené na uvedenie veci, či zariadenia do pôvodného stavu či jej nahradenie.
5. Sprostredkovateľ zodpovedá objednávateľovi za škodu spôsobenú porušením svojich zmluvných povinností a zaväzuje sa túto škodu v plnej výške nahradiť, ibaže preukáže, že porušenie povinností bolo spôsobené okolnostiami vylučujúcu zodpovednosť .

**VII. Ukončenie zmluvy**

* Túto zmluvu je možné ukončiť vzájomnou dohodou, ktorá musí mať písomnú dohodu.

**VIII. Spoločné a záverečné ustanovenia**

1. Zmluvné strany a ich zástupcovia uzavreli zmluvu slobodne, vážne, žiadna zo strán , ani jej zástupca , nekonali v omyle, tiesni, či za nápadne nevýhodných podmienok. Zmluvné strany a ich zástupcovia si zmluvu riadne prečítali , porozumeli jej obsahu a na znak súhlasu podpisujú.
2. Zmluva bola vyhotovená v dvoch rovnopisoch, z ktorých každá zo zmluvných strán obdrží jeden rovnopis.
3. Zmluvné strany prehlasujú , že si zmluvu riadne prečítali, súhlasia s jej obsahom a na znak súhlasu ju vlastnoručne podpisujú.
4. Objednávateľ potvrdzuje, že prevzal Všeobecné podmienky Detskej rekreácie, ktoré sú neoddeliteľnou súčasťou tejto zmluvy, súhlasí s nimi a v plnom rozsahu ich prijíma a to v zastúpení vyššie uvedenej osoby, ktorú k ich prihláseniu a účasti splnomocnili.
5. Zmluvné strany prehlasujú, že si zmluvu riadne prečítali , súhlasia s jej obsahom a na znak súhlasu ju vlastnoručne podpisujú.

V Košiciach, dňa 29.12.2016

Poskytovateľ: Objednávateľ: